Toomas Talts

Toomas Talts (sündinud 2. aprillil 1978 Tallinnas) on eesti IT-ettevõtja ja langevarjur.

Haridus
Ta on lõpetanud 1996. aastal Tallinna Prantsuse Lütseumi ning informaatika alal 2010. aastal Tallinna Tehnikaülikooli (magistritöö "Smart home and smart grid value adding IT-architecture") ja 2015. aastal Tampere Tehnikaülikooli (doktoritöö "Electronic media as a medium for participatory democracy").Toomas Taltsi tutvustus LinkedInis. Vaadatud 02.08.2024. 

Töö
Ettevõtjana
2010. aastal asutas Toomas Talts koos kolme endise Swedbanki töötajaga tarkvaraarendusettevõtte Codeborne ning on selle tegevjuhtUnikaalse töökorraldusega tarkvaraarendusfirma Codeborne otsib oma meeskonda võimekaid arendajad Geenius.ee, 13.09.2021. ja juhatuse liige. Ettevõttes on 2024. aasta I kvartali seisuga 50 töötajat, 2023. aasta maksustatav käive oli 6 miljonit eurot.Teatmik.ee. Codeborne OÜ Vaadatud 02.08.2024. 

Ta on üks 2013. aastal loodud Codeborne'i tarkvarakooli asutajaid ja koolitajaid.Piret Reiljan. Tänavalt programmeerijaks. Äripäev, 24.04.2014.

Aastatel 2014–2017 kuulus ta Ettevõtluse Arendamise Sihtasutuse nõukokku (sh oli nõukogu aseesimees) ja 2017–2023 aktsiaseltsi Levira nõukokku (sh 2017–2020 oli nõukogu esimees).AS Levira E-Äriregistris. Vaadatud 03.08.2024.

Augustist 2023 on ta aktsiaseltsi Eesti Post (Omniva kontserni) nõukogu liige.Juhatus ja nõukogu Omniva koduleht. Vaadatud 29.08.2024.Aktsiaselts Eesti Post E-Äriregistris. Vaadatud 29.08.2024.

Muu erialane töö
Varem on Toomas Talts töötanud Swedbanki IT-osakonnas ja AS-i Regio infosüsteemide osakonna juhatajanaKuidas suurendada firmade ekspordipotentsiaali? Äripäev, 09.03.2007. Lk 31..Toomas Talts (Regio). Arendused tarneprojektides Postimees Majandus, 03.09.2012.

 Langevarjundus ja BASE-hüpped 
Esimese langevarjuhüppe sooritas ta 1998. aastal, osaledes Eesti Langevarjuklubis IAD algkursusel. Tema teisel hüppel avanesid korraga nii põhi- kui ka varuvari ning ta maandus maandumisraja betoonkattele vigastusteta. Sellest hüppest pärineb ka tema langevarjuri hüüdnimi "Ekstremist". 

23. juulil 2010 plaanis Talts tavatut maandumist Pärnu jões liikuvale kaatrile, kuid katse ebaõnnestus ja kaatri asemel maandus ta Reiu silla lähedal kaatri kõrvale vette. 

2011. aastal osales ta seni kehtiva Eesti freeflying head down'i rekordi püstitamisel koos Jaanus Tikka, Siim Käba ja Kristjan Lajaga.Kaljuvee, Ardo. "Eesti langevarjurite eriline hetk 3000 meetri kõrgusel". Eesti Päevaleht, nr. 155, lk 6, 08.07.2011.

2012. aastal korraldas ta mitu Tallinna Teletorni BASE Boogie üritust ning pani aluse traditsioonile, et Tallinna teletorni aastapäeva tähistatakse selle ekstreemspordiala maailmameistrivõistluste karikasarja etapiga. Hüpatakse teletorni vaateplatvormilt.BASE-hüppajad vallutasid Tallinna teletorni ERR Menu, 10.07.2013.Base Jump Boogie Tallinna Teletorni koduleht. Vaadatud 03.08.2024.

2018. aasta alguseks oli ta sooritanud rohkem kui 2100 langevarjuhüpet, mille hulgas oli mitukümmend BASE-hüpet ja hulk tandemhüppeid tandemmeistrina. 2009. aastal oli tal tandemhüppe reisijaks Kihnu Virve, 2010. aastal Urmas Paet.

Talts tegutseb Eesti Langevarjuklubis (Skydive Estonia) tandemiinstruktorina ka 2024. aasta seisuga, tema hüppestaaž on üle 2400 hüppe.Instruktorid Eesti Langevarjuklubi koduleht. Vaadatud 29.08.2024.

Dokumentaalfilmi peategelane
2010. aastal tegi Mihkel Soe BASE-hüppamisest dokumentaalfilmi "Eesti lood: 3, 2, 1 – ilus hüpe", mille peategelane on Toomas Talts. Filmi keskmes on Taltsi osalemine samal aastal Norras Eikesdalenis kaljult hüpatud BASE-hüppes 53-way (53 hüppaja samaaegne hüpe), mis toona oli maailmarekord. Filmis on tähtsal kohal ka tema Soomes Lahtis Raadio- ja Televisioonimuuseumi (:fi) mastist tehtud hüpe, mis oli väidetavalt üks esimesi legaalseid BASE-hüppeid Soomes.

"Langevarjuri aabits"
Eesti Langevarjuklubi ja Sõjaväe Langevarjuklubi koostöös on alates millenniumivahetusest välja antud Soome ja USA õppematerjalide alusel koostatud "Langevarjuri aabitsat", millest aeg-ajalt antakse välja uusi, täiendatud versioone. Toomas Talts on alates 2002. aastast üks peamisi selle käsiraamatu toimetajaid ja täiendajaid."Langevarjuri aabitsa" täiskirje andmebaasis Ester. Vaadatud 29.08.2024.

Purjetamine
2017. aastal saavutas Toomas Talts Kalevi Jahtklubi jahi Reval Cafe Sailing Team meeskonna liikmena avamerepurjetamise ORC-klassi Euroopa meistrivõistlustel Poolas C-klassis harrastajate arvestuses pronksmedali.

2021. aasta Muhu väina regatil saavutas ta ORC I grupis Credit24 Sailingu meeskonna koosseisus kolmanda koha.Muhu Väina regati parimad on pärjatud ERR 19.07.2021. Ka 2021. aasta avamerepurjetamise maailmameistrivõistlustel tuli Credit24 Sailingu meeskond C-klassis harrastajate arvestuses kolmandale kohale.Eesti jaht Matilda 4 on avamerepurjetamise maailmameister ERR Sport, 16.08.2021. 

Ajakirjanduslik tegevus
Aastatel 2003–2006 oli ta reedeti, kui saade läks eetrisse ETV Tartu stuudiost, Eesti Televisiooni saate "Terevisioon" kaassaatejuht. 

Poliitiline tegevus
Toomas Talts kuulus aastatel 2004–2012 Eesti Reformierakonda.Toomas Talts E-Äriregistris. Vaadatud 29.08.2024.

Viited

 Välislingid 
 Codeborne OÜ koduleht
 Liigand, Jaana. “Langevarjurist IT-juht liinil Tallinn-Tartu”, Director (2005) nr 7, september, lk 32–34

Kategooria:Eesti ettevõtjad
Kategooria:Eesti purjetajad
Kategooria:Eesti saatejuhid
Kategooria:Tallinna Prantsuse Lütseumi vilistlased
Kategooria:Tallinna Tehnikaülikooli vilistlased
Kategooria:Sündinud 1978